AksaraLLM/aksara-bahasa-daerah-v1 huggingface dataset:
Wantilan inggih punika balé sané kaanggén genah makumpul krama sané akéh. Wantilan wantah bale sané pinih ageng ring Arsitektur tradisional Bali. Wantilan inggih punika wangunan Balé sané nenten madué tembok miwah madué raab tumpang. Sekadi wangunan publik, wantilah katah kawangun ring perempatan agung utawi catus pata sané kaanggén genah sekancan aktivitas sekadi genah sangkeb utawi genah bebalihan. Wantilan taler kawangun ring pura sané kaanggén genah upacara sekadi tabuh rah.

Wentuk 
Wantilan wantah Bale sané ageng sané kawangun ring bataran miwah madué raab matumpang kalih utawi tiga. Ring wantilan sané kuna raab katah kagisi oleh papat saka inti ring tengah miwah roras utawi duang dasa saka ngalilingin saka punika. Dewase né mangkin akeh wantilan sané kawangun ngagge beton bertulang miwah nénten perlu saka ring tengah wangunan. Raab wantilan katah matumpang kalih utawi tiga, raab-raab punika madué jarak sané kaagen genah sinar ngaranjing miwah kaagen ventilasai udara panes. Raab wantilan ketah melakar saking genteng utawi ngage ambengan.

Bataran wantilan ketah asah miwah madué kalangan ring ajeng sané kaangen gelah gamelan, tetarian miwah bebalihan. Wenten taler wantilan sané madué kalangan ring tengah wangunan. Wantilan sekadi puniki lumrah kaangen genah metajen utawi tabuh rah. Wantilan ring pura kawangun ring Jaba tengah utawi jaba sisi.

Pustaka 

Wangunan
Budaya Bali
Budaya
Arsitektur Bali
Candi bentar inggih punika gapura sané kabelah kalih sané kegenahin ring pemedal pura, puri utawi setra. Candi bentar nenten madué raab miwah wantah kasambung antuk undagan ring sornyane. Candi bentar katah ketemuin ring Jawa, Bali, miwah Lombok.

Wentuk 
Wentuk candi bentar inggih punika marupa candi sané kabelah kekalih sané ngawentuk wangunan simetri. Wentuk bagian duuran candi bentar inggih punika maundag miwah ketah madué ukiran pepatran miwah kekarangan. Bagian tengah tengah candi bentar setata polos tan madué ukiran, sekadi wangunan sané kabelah.

Candi bentar kawangun ngangge makudang-kudang style inggih punika bata barak sekadi ring candi-candi majapahit sané prasida katemuin ring Cirebon, Demak, kudus miwah kasultanan Mataram, maplester sekadi ring puri kaibon, banten miwah ring kota surakarta miwah jogjakarta, Lan sané maukir sekadi sané katemuin ring pura miwah puri-puri ring Bali.

Dumun candi bentar kawangun nenten madué pintu, nanging dewase né mangkin akeh katemuin candi bentar sané madué gerbang sané malakar antuk wesi.

Genah 
Ring puri miwah pura-pura ring Bali candi bentar kanggén dados wates Jaba sisi (Nista mandala) miwah jaba tengah (Madya mandala), miwah Kori agung utawi paduraksa kaanggén wetes jaba tengah miwah Jeroan (Utama Mandala). Ring pura-pura ring Bali Candi bentar kaanggen genah masolah tetarian miwah bebalihan, pragina pacang ngranjing saking jaba tengah miwah masolah ring ajeng candi bentar.

Pustaka 

Wangunan
Budaya
Arsitektur Bali
Satua Pan Tuung Kuning tekén Mén Tuung Kuning inggih punika silih tunggil satua Bali.

Daging carita 
Ada tuturan satua Pan Tuung Kuning tekén Mén Tuung Kuning. Pan Tuung Kuning anteng pesan mabianan ajaka kurenanné.

Kacerita pabianané Pan Tuung Kuning karusuhin baan bikul. Ané ngrusuhin, bikul kadadén rabi Mantri Koripan. Déning sai-sai pabianané Pan Tuung Kuning karusuhin, ngomong lantas Mén Tuung Kuning. "Bapanné-Bapanné, jalan ja kenain jeet ané ngrusuhin pabiananné, lan!"

"Jalan!" kéto abetné ané muani. Makena lantas ia jeet di pabiananné.

Kacerita teka lantas I Bikul nglincak di pabianan Pan Tuung Kuning ngalih tuung, keséla muah ané lén-lénan. Dadi kena jeet koné lantas I Bikul.

Pan Tuung Kuning nelokin jeetné ka bianné, depanga lantas I Bikul kena jeet suba mati. Bikulé ento mamua jlema, mawak bikul. Embusa koné bikulé ento tur entunganga di padang-padangé.

Kacerita koné jani Mantri Koripan. Déning suba makatelun rabin idané tuara rauh, lantas Ida ngrereh mailehan. Panggihin Ida lantas bangkén bikul maan kena jeet, nanging tusing uningina ento kadadén rabin idané. Déning kanti makelo Ida mailehan ngrereh rabin idané masih tusing panggihin Ida, lantas Ida mantuk. Disubané Ida rauh di puri, matakén lantas okan idané. "Aji aji, dija nika i biang?"

Masaur lantas ajin idané, "béh cening, biang ceningé anak luas i telun, kayang jani tondén teka. Aji suba ja ngalih mailehan nanging tusing tepuk."

Mara kéto pangandikan ajiné, lunga lantas Raden Galuh ngrereh biangé.

Tan kacerita pamargin Radén Galuh, kapanggihin lantas bangkén bikulé. Déning uningin Ida bikulé ento kadanén biangé, ditu lantas Ida nangis sambilanga Ida ngendingin biangné. Mara biang séda kutanga di padang-padang, mara i guru upahanga gong gambang. Begbeg kéto dogén gegendingan idané. Suba jani sanja mantuk koné Radén Galuh. Mara Ida rauh di puri takénina lantas tekén ajin idané, "Cening Galuh kenapa dadi bengul mara teka? Matur Radén Galuh,"tiang ngrereh danyuh, laut encehina baan semuté."

Kacerita buin maniné buin koné Radén Galuh nelokin layon biangné, masih gendingin Ida dogén. Nyanjaang mara koné Ida mantuk, neked Ida di puri, buin takénina tekén ajin idané. Masih kéto pasaur idané. Aturanga encehin semut.

Buin maniné buin koné Radén Galuh kemo mangelingin layon biangné. Sawiréh sering ilang uli di puri, laut intipa tekén ajin idané. Nget cingakin Ida okané nangis sambilanga magendingan. Déning kéto kapaekin lantas okané, lantas takénin Ida. Masaur okané, "puniki sampun i biang, Aji!"

"Béh cening, aji tusing pesan inget tekén biangé. Nah jani déning suba sanja, jalan cening mulih!" Déning pang pang kuda-kuda kanti ajakin okané mantuk tusing kayun, lantas Ida ngalahin budal. Buin maniné mara delokina Ida kema, dapetang Ida okané suba séda. Ditu lantas nagis Ida Mantri Koripan. Layon rabin kalih okané, lantas kaajak mantuk tur lantas kaplebonan.

Pustaka 

Pan Tuung Kuning tekén Mén Tuung Kuning
Satua Getap inggih punika silih tunggil satua Bali.

Daging carita 
Ada anak muani bajang madan I Getap. Sangkan ia adanina I Getap, tuah saja ia jelema getap pisan. Kenehné jeg setata takut dogén diastun tusing karuan apa ané ngranayang ia takut. Cara dugas dua bulan, I Getap tundéna ngabut keladi tekén méméné di tegalné. Sengap paling I Getap ngentasin rurung tegalé sepi, merasa ia ada anak nutugin. Sedek ia majalan, I Getap ngadek bo pengit pisan. Tusing tawanga ada bangké bikul di tengah padangé bet. I Getap prajani ngengap kipekané mirib akéh ada bangké jelema ditu. Sedeng paling, nadak sara ada pongpongan nyuh ulung macepug di sisiné I Getap majujuk. Jeg nyak cara punggelan sirah matané nelik. Tan kadi-kadi kesiab bayuné I Getap, kantas malaib muntag-mantig pati kaplug. Buung I Getap ngalih keladi, payu maan munyi uli méméné.

Kacarita jani suba masan padi kuning, liu anaké magaé di carik pada ngulah kedis. Kéto masih bapané I Getap milu ngulah kedis di carikné. Dueg pisan bapané I Getap ngaé lalakut utawi patakut kedis. Lalakuté ento malakar aji bungselan sumi makaput aji kain putih. Lalakuté ento gantunga di muncuk papah tubuhé ané enu éndép. Papahé ento masih kategul baan tali maembatan nuju rangon utawi kubuné. Dadina yéning tali di rangoné kakedeng, sinah lalakuté ané magantung di papahé lakar maangkaban.

"Béh... jeg nyak cara pocongan kecag-kecog maangkaban". Liu anaké demen ningalin lalakut bapané I Getap.

Dinané ento, I Getap di jumah padidiana, mémé bapané di carik ngulah kedis uli semengan nganti sanja mara mulih. I Getap uli tuni suba ngiah-ngiuh di jumahné padidiana. Dengak-dengok ia uli jumaan ngiwasin apaké tusing ada anak teka. Barané teka jeg aéng gobané! I Getap lantas ngancing jelanan umahné. Di tengah kamaré ia bungkut masaput. Kénkén ja kenehné adi marasa uli betén baléné ada anak magoba aéng bokné magambahan. Peluh pidit I Getap ngénggalang makecog uli baléné lantas malaib pesu. I Getap lantas malaib nuju carikné ngalih mémé bapané. Sedek benceng ia malaib di pundukané jeg ada kain putih merupa pocong maangkaban. I Getap kesiab makraikan geleh tur takut. Awakné lemet lantas ngaluluk di pundukané tur bah mapangsegan di tengah padiné. Bapané I Getap ningeh munyi jelema labuh lantas nyagjagin. Tepukina pianakné pelung gobané ulian kesiab miwah takut. Prajani répot bapané ngedétin I Getap abana ka kubuné. Ditu I Getap mategtegan. Suba luung bayuné mara matakon bapané nguda dadi kéné unduk pianakné. I Getap lantas nuturang unduké, ia takut di jumah jeg mara ka cariké buin patakut pocong putih. Jengah pisan mémé bapané I Getap madingehang.

“Kéné suba cai dadi jelema kaliwat getap. Ngudiang ngénkén, dini-ditu pragat takut. Buin pidan cai dadi jelema berhasil yéning pragat takut. Lamun suba i raga ada di rurungé beneh, apa sih katakutin?”

Bengong dogén I Getap mara maan munyi uli bapané. Mula saja, i raga perlu ngelah wanén yéning malaksana. Wanéné ento masih makada i raga berhasil. Sakéwala ingetang i raga wanén patut madasar ulian beneh utawi dharma.

Pustaka 

Getap
Satua I Mencéng Ajak I Polos (aksara Bali: ᬇᬫᭂᬜ᭄ᬘᬾᬗᬅᬚᬓᬇᬧᭀᬮᭀᬲ᭄) inggih punika silih tunggil satua Bali.

Daging carita 
Ada katuturan satua I Mencéng matimpal ngajak I Polos. I Mencéng ngoyong di sisin alasé, melén ngajak I Polos. I Polos ngoyong di tengah alasé. I Mencéng anak mula mencéng pesan, demen ngorah-ngorahin timpal. Yén I Polos anak mula polos pesan tusing demen ngorain-ngorain timpal.

Sedek dina anu, I Mencéng ajak I Polos ngalih saang di tengah alasé. Sagét teka ujan bales. I Mencéng tusing nyidaang mulih. Kacerita ané jani, I Mencéng ngoyong di umahné I Polos. Suba koné sanja, kondén masi endang. I Mencéng seduk basangné nagih madaar. Dingeha munyiné I Mencéng tekén I Polos. Jemakangan nasi baanga I Mencéng. Sagét I Mencéng ngelah daya ngorahin I Polos nyemakang yéh. I Polos nyemakang apa ané orahina tekén I Mencéng.

Kacerita jani, ujané suba endang. I Mencéng lakar mulihné. Rikala ento I Mencéng ngorahin I Polos ka umahné lakar orahina meték saang. Buin maniné teka sajan I Polos kaumahné. Neked ditu I Polos oraina meték saang. Mara tingalina tekén I Mencéng, ia nguél krana pagaéné I Polos pelih. I Polos sedih neked di jumahné.

Buin maniné I Mencéng gelem mendadak. Mara ningeh kabaré ento, I Polos ngénggalang nelokin kemu, laut ia ngomong: Bli Mencéng, Bli Mencéng, apa krana bli gelem?
Masaut lantas I Mencéng: bli ngelah penyakit kanker tulang.

“Nah lamun kéto mai ka dokter ngalih ubad, apang tusing nyangetang gelem bliné,” I Polos mamunyi.

“Da suba ajaka bli ka dokter,” kéto munyiné I Mencéng.

Lantas I Polos ngaji-ngaji mulih, padahal ia lakar luas ka alasé ngalih saang lakar adepa. Pisné lakar anggona meliang ubad.

Kacerita jani I Polos ka umahné I Mencéng lakar ngemaang ubad. Ngomong I Polos: Bli Mencéng, Bli Mencéng, inem ubadé ené. Yén bli nginem ubadé ené pasti bli lakar seger.

“Nah, tapi né sing misi racun? Sing misi pengawét?” kéto munyiné I Mencéng.

“Sing Bli Mencéng.”

Laut inema ubadé ento.

Suba limang dina, ondén masih ia seger. Wélanga lantas I Polos, kéné munyiné: ih nyai Polos, apa baang nyai awaké, adi ba bli minum ubadé ento masih kondén seger. Malahan penyakit bliné tambah parah.
I Polos ngeling ked di jumahné. Sakéwala I Polos tetep berusaha. I Polos nunas tirta di Pura Dalem. Mara inema tirtané tekén I Mencéng, langsung seger. Ditu lantas I Mencéng tusing kel nyidaang ngengsapang unduké ento.

Pustaka 

Mencéng Ajak I Polos
Satua Déwi Kunti Kawéhin Mantra Sakti inggih punika silih tunggil satua Bali. Satua puniki kakaryanin olih I Nyoman Manda.

Daging carita 
Kacrita Raja Sura madué putra kakalih, sané lanang mapeséngan Wasudéwa miwah sané istri mapeséngan Déwi Pritha. Raja Sura puniki madué misan sané mapeséngan Raja Kuntibhoja sané ten madué putra. Krana sih Raja Sura masameton, raris ida ngwéhin putrin idané, Déwi Pritha, kadadosang anak angkat. Sanget sayang pisan Raja Kunthibhoja ring putri angkat idané miwah kaaranin Déwi Kunti.

Tatkalaning rahina purnama kadasa, wénten brahmana sakti simpang ring purin Raja Kuntibhoja. Kasimpangin brahmana sakti wikan sané mapeséngan Rsi Durvasa, garjita pisan kayun Raja Kuntibhoja. Santun pisan panyambraman sang raja. Drika Déwi Kunti taler sareng ngaturang ayah nyanggra pangrauh sang brahmana sakti. Manggihin Déwi Kunti bakti pisan ngturang ayah drika, raris Sang Brahmana mapaica mantra sakti sané prasida nuur betara sané kapuja miwah ngwéhin panugrahan utama. Déwi Kunti tulus bakti kaicénin puja mantra punika.

Sesampunné sué, Sang Brahma budal. Ri tatkala rahina becik, Dèwi Kunti ngampakang jelanan genah dané sané asri pisan. Doh kapanggih Gunung Himawanpada miwah Luah Gangga toyannyané ening pisan, kemerlap katempuh sinar surya. Manggihin sinar surya ngulangunin pisan, metu kayun Déwi Kunti pacang nguncarang mantra sakti paican Rsi Durvasa punika. Raris Sang Déwi ngambil sekar miwah dupa mamuja nguncarang mantra punika.

Wusan mamuja ngaturang sembah bakti, jeg pramangkin toyan tukad maubah warna dados putih galang nyentak nyuminar miwah ri sinar galang punika ngadeg Hyang Baskara alon napeki Déwi Kunti saha masabda.

"Déwi sampun mamuja Hyang wus Betara sané kaacep ring kayun miwah mangkin pacang mapica nugraha ring Déwi,” kénten sabda Betara Surya. Drika Déwi Kunti éling ring pandikan Sang Rsi Durvasa, sira ja Hyang Betara sanè acep cening Ida bakal gelis rauh miwah mapaica nugraha. Durung polih Déwi Kunti matur raris Betara Surya masabda malih.

"Nénten Déwi uning napi paican Hyang Déwa sané puja cening?”

"Nènten," ngejer panyawis Déwi Kunti.

"Cening sampun mamuja Betara Surya miwah cening kaicén putra tampan wikan miwah sakti," kènten baos Déwa Surya raris mekul Déwi miwah ngwisikan malih mantra utama. Dèwi Kanti ngejer miragi wecanan Betara Surya. Durung éling ring angga ri tatkala miragi wecanan Betara Surya, drika Déwi Kunti ngrasayang iying pakayunan miwah kagiat manyingak krana suung ten wènten sira ring samping idané sakadi wawu Betara Surya mekul ida. Bengong manglayang pakayun Déwi Kunti punapi artos wecanan Betara Surya, ida pacang kaicénin putra bagus wikan miwah sakti. Sinar suryané ngancan galang panggihin ida, nanging manah idané kantun remrem mikayunin wecanan Betara Surya wawu.

Pustaka 

Déwi Kunti Kawéhin Mantra Sakti
Blackpink (, kasuratang dados BLɅƆKPIИK) inggih punika silih tunggil grup vokal wanita saking Korea Selatan. Blackpink kawentuk olih YG Entertainment sareng maanggota papat diri, riantaranyane Jennie, Jisoo, Lisa, miwah Rosé.

Blackpink dados grup vokal istri Korea sane madue gending ring posisi pinih tegeh ring Billboard Hot 100, magenah ring nomor 55 sareng murda gendingnyane, "Ddu-Du Ddu-Du", miwah ring Billboard 200, magenah ring nomor 40 sareng EP mamurda Square Up. Blackpink dados grup pop Korea istri kapertama miwah satu-satune sane rumasuk miwah memuncaki Emerging Artists Billboard. Ipun tasih dados grup pop Korea istri kapertama sane madue papat gending ring Billboard World Digital Song Sales. Ring galah sane pateh teken tanggal rilis, "Ddu-Du Ddu-Du" memecahkan rekor dados video musik Korea sane pinih akeh katonton ring YouTube ring galah 24 jam sasampun karilis, sadurungnyane video olih BTS sareng video musiknyane mamurda "Idol".

Pustaka 

Grup musik
Girl group saking Koréa Selatan
Koréa Selatan
Satua Gajah ané Nyapa Kadi Aku inggih punika silih tunggil satua Bali.

Daging carita 
Wénten reké Gajah ageng ring alasé. Ipun nyapa kadi aku antuk kakerenganipun, mawanan ipun tan pakakering. Telas taruné ageng-alit karubuh antuknya, kéngkot antuk danta, akéh taluh paksi kalih pianak-pianakné ulung, minakadinipun taluhnyané I Paksi Siung. Ceritanen pedih reké I Paksi Siung luh ngantenin taluhipun ulung. Sané muani age reké ipun mituturin,

“Duh mas beliné, adi. Sampunang idéwa bas kaliwat nyebetang saulung taluhidéwané. Yan tuara mati baan beli, musuh idéwané, ia I Gajah, adayan beli ngemasin mati, ketimang idup dadi kakedékan. Yan beli teka ngawag-awag, réh ngelawan anak gedé, tan wangdé mapuara kéweh. Masih ulih aris baan beli ngalih kasingseyannyané i musuh. Yan sing reké bani nangkepin musuh kéto patutnyané baan matingkah. Ento sesanan anaké manumadi. Ané jani mangda sida baan ngalahang isatru patut pasangin pangupaya singid.”

Sapunika luir tuturnyané I Siung muani. Taler tan kidepan antuk luhnyané, taler ipun kari sedih masesambat luir padulaménnyané sapuniki, “Duh cening pianak mémé, cai nyai pada makejang. Bas kaliwat ichan Widhiné tekén mémé. Réh cening ngemasin mati buka jani. Yan tuara mati ia I Gajah, sing da buungan mémé lakar nutug pajalan cai nyainé mati.” Sapunika sasambatan Siungé luh kabatek antuk kalangkung sebetipun.

Mawastu karenga antuk sami kakampungannyané, luiré, Belibis, Buyang kalih paksi Gowak, Gadagan, miwah paksi Belatuk. Kocap punika sami ngerawuhin I Siung. Pangidih I Siung sedek sedih, masesambat pati jelamut. I Gowak raris mapajar banban, “Duh nyai Siung, eda bes sanget nyai sebet, wiréh tingkah anaké numadi, tuah sing ada kasimpangan baan suka duka miwah pati urip. Kerana beli mamunyi kéto, apang edanan nyai bas kelajuk sebet. Mangda ké anaké buka nyai mawak kedis, Ida Bhagawan Wasista masih katanan duhkita mahabara. Beli jani nuturang tekén nyai buat pamargan Ida Bhagawan Wasista.”

Pustaka 

Gajah ané Nyapa Kadi Aku
Satua Sang Muun ring Sang Lanjana inggih punika silih tunggil satua Bali.

Daging carita 
Ri kala jadmané tedun magaé ring carik, irika paksiné mapupul ngwilang teda ageng alit pada asri tingkahipuné. Kagét wénten paksi saking delod segara paksi Muun wastanipuné, sareng ngwilang tatedaan ring cariké punika, krura ageng ipuné. Paksi sané lianan tan wénten purun nesek riantuk ageng ipuné, samalih antuk galak ipuné, asing parek ulah ipun ngantos miang saananing paksi sané lianan, maliha ring dija genah paksiné mapupul, ipun i paksi Muun sareng irika mangrémon.

Kabaos ipun paksi Lanjana, ri kala ipun ngindang ring awan, kagaok ngenot tingkah i paksi Muun punika, sarwi matakén Sang Lanjana, “héh né jeroné uli dija, tumbén tepuk tiang dini bareng ngalih teda, buina liwat degag tingkah jeroné.”

Masaut Sang Muun, “ah mapi-mapi iba tuara nawang, degag tingkah ibané tekén kai, né tui ratuning paksi uli delod pasih.”

Nimbal Sang Lanjana, “tuin iba dadi ratu, kai tuara samang mratu tekén iba, buina kai tondén taén kalah baan iba, tuin iba gedé, bacin ibané tuara gedénan tekén bacin kai, tuin iba makampid lumbang tusing edalem kai yén matepuk makeber.”

Sang Muun jengah ring déwék kasapunikaang raris masaut Sang Muun, “bobad mokak iba sesaman kedis kapecit nagih ngalahang kai, ukudan ibané makejang tuah lamun bacin kainé.”
Masaut malih Sang Lanjana, “indaang iba meju apang kai nawang bacin ibané.”

Sang Muun raris meju, sastsat kadi taluh bébék ageng bacin ipuné. Sang Lanjana karag-kirig raris makecos ningkrik duur bacin keboné, sambilanga ipun mamunyi. Pamunyin Sang Lanjana, “heh Sang Muun, néné iwasin bacin kainé!”

Sang Muun bengong ngiwasin bacin Sang Lanjana tur mrasa kaon. Masaut malih Sang Muun, “nah saja kai kalah gedénan bacin ibané, indaang jalan jani tegeh-tegehan makeber!”

Nimbal Sang Lanjana, “nah jalan, mai tutug kai!”

Ngraris ipun Sang Lanjana ngrihinin makeber, Sang Muun ngetut pakeber ipun Sang Lanjana, disapunapiné tampek gelis Sang Lanjana manceg ring tendas Sang Muun sambilanga nyokcok tendas ipun Sang Muun. Sang Muun ipun tan wénten ajin maliha tan mrasa tendasipuné katinggahin antuk Sang Lanjana, wiréh ipun Sang Lanjana paksi alit.

Sampun tegeh ring awan, Sang Muun raris makaukan, dingeh ipun munyin Sang Lanjana kantun ba duur, age tingkah Sang Muun ngamunggahang ngantos sawat ring bioma mrasa tendas ipun ngahngah, maliha tan sida antuk ipun malih ngamunggahang, raris ipun makaukan. Pamunyin Sang Muun, “héh Sang Lanjana, awaké jani mrasa kalah, tong sida baan nutug cai, buina tendas kainé ngahngah bas tegehé kai makeber, jalan jani pada tuun.

Ngraris Sang Muun nedunang miwah Sang Lanjana ngincegang nyokcok tendas ipun ngantos maklupakan kulit tendasipuné.

Di sampuné andap, Sang Lanjana gelis makecos ring angkasané masangkliban. Sang Muun kasakitan naanang kulit tendas ipuné maklupakan.

Pustaka 

Sang Muun ring Sang Lanjana
Abangsongan (aksara Bali: ᬅᬩᬂᬲᭀᬗᬦ᭄) inggih punika désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Abang Songan madué lima dusun utawi banjar dinas, inggih punika:

 Dusun Abang 
 Dusun Abang Songan
 Dusun Belong Danginan
 Dusun Belong Dauhan
 Dusun Bias Kaja
 Dusun Bias Kelod

Désa Adat 
Mawit adat ring Désa Abang Songan kagenahin olih Désa Pakraman Abangsongan, antuk kepahan banjar adat ipun pateh sekadi kepahan ring désa dinas nyané.

Démografi 
Krama désa Abangsongan ring warsa 2016 madué 583 lanang miwah 558 istri mawit sex ratio 104.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Awan (aksara Bali: ᬅᬯᬦ᭄) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Awan madué kalih dusun utawi banjar dinas, inggih punika:

 Dusun Awan Merta
 Dusun Kauripan

Désa Adat 
Mawit adat ring Désa Awan punika kagenahin olih Désa Pakraman Awan, sané kakepah manados kalih banjar adat, inggih punika:
Désa Pakraman Awan

 Banjar Awan Merta
 Banjar Awan Kauripan

Démografi 
Krama désa Awan ring warsa 2016 madué 562 lanang miwah 576 istri mawit sex ratio 97.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Bantang (aksara Bali: ᬩᬦ᭄ᬢᬂ) inggih punika désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Bantang madué papat dusun utawi banjar dinas, inggih punika:

 Dusun Bantang Asah
 Dusun Pengupetan
 Dusun Panti
 Dusun Selulung

Désa Adat 
Mawit adat ring Désa Bantang kakepah antuk tiga désa pakraman, inggih punika:
Désa Pakraman Bantang
 Banjar Bantang
Désa Pakraman Panti
 Banjar Panti
Désa Pakraman Selulung
 Banjar Selulung

Démografi 
Krama désa Bantang ring warsa 2016 madué 719 lanang miwah 694 istri mawit sex ratio 103.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Satua I Siput lawan I Kancil inggih punika silih tunggil satua Bali.

Daging carita 
Kacrita ring alase, wénten buron madan I Kancil. Ia mabikas jelé. Demen melog-melogin timpal, wireh ento ia tusing ngelah timpal, sedina-dina ia tuah pedidingitarin alase, ngalih amah-amahan, ngalih yeh di tlagané, tuah gae sané lenan. I Kancil Plaibné becat, wireh ento ia merasa iba paing ririh di alase ento.

Di alase ento masi ada buron sané matungkalikan bikasné ajak I Kancil. Ia madan I Siput, I Siput buron sané cenik nanging dueg miwah demen nulungin timpal. Ia liu ngelah timpal, uli semut kanti buaya, mekejang matimpal ajaka I Siput, makrana bikasné ané demen nulungin buron sané lenan.

Sedek dina anu, I Siput ajak timpal-timpalné majalan mulih ngliwatin tlaga. Ditlagané ento masi ada I Kancil sedeng minum yeh tlagané. I Kancil merasa iri tekén I Siputané liu ngelah timpal.

"Ih, ape luungné I Siput! Pejalané alon sakadi anak tua, awakné cenikcare buron sing taen ngamah" keto ia makenéh.

I Kancil lantas maekin I Siput miwah timpal-timpalné. Ditu ia ngorahang lakar malombatekén I Siput. I Kancil nantangin I Siput mlaib ngitarin alase. I Kancil mapikenéh, lamun iadadi sané paling becat ngitarin alas, ia lakar liu ngelah timpal cara I Siput. I Kancil makenéhragané pasti menang sawiréh Siput nénten bisa mlaib.

Nanging I Siput suba nawang tekéning bikasné I Kancil, Lantas ngaukin timpal-timpalné. Pulpulina makejang siput-siput uling alase. I Siput ngarahang apanga siput-siputemabaris di sisin tlagané, yéning I Kancil ngaukin I Siput. Siput ané malunan masaut.

Gelisang satua, dinané mangkin I Siput lakar mesaing ajaka I Kancil ngitarin alase. I Siput tekén I Kancil suba masiap ring muka alase. Lantas pada mlaib ka tengah alase. Di sisintlagané majerjer sipute liu pesan. Nanging sawiréh I Kancil plaibné becat, ia tusing népukinsipute liu di sisin tlagané.

I Kancil lantas ngaukin I Siput, "Siput dija cainé!"

I Siput masaut "Icang dini dimuka cainé... énggalang dik Kancil. Monto dogen kesaktianné Kancil ané orahange plaibné paling becat!" I Kancil makasiab, lantas ia mlaib kanti ulung, batisné matatu kanti tusing bisamlaib.

Ditu I Siput lantas nyalip I Kancil. Makejang buroné masuryak satekedné I Siput. I Kancil ngeling, "Beh, sing payu tiang menang, tusing masi makatang timpal". I Kancil masel-selan, nawang dewekné kalah tekén I Siput ané orahina plaibné sakadi nak tua miwah sakadi buron sing taen ngamah. Nanging I Siput bisa ngalahin I Kancil antuk keduegan ragané.

Pustaka 

Siput lawan I Kancil
Satua Pan Poléng inggih punika silih tunggil satua Bali.

Daging carita

Pustaka 

Pan Poléng
Sloka (Basa Indonésia pateh sekadi "Bidal") punika masaih ring sesonggan, kantun ilid artinipun. Kewanten binanipun, sloka puniki ngengge lengkara; Buka slokane,......., Buka slokane gumine,......., Kadi slokan jagate,........

Conto 
 Buka slokane, adeng buin sepita, suksemanipun: kaucapang ring anake sané kalintang plapan (tangar) ngraos miwah melaksana.
 Buka slokan gumine, nundunin macan turu, suksemanipun: sakadi anake sané nantangin musuh sané sampun nengil.
 Skadi slokan jagate, sukeh anake ngebatang banjar, suksemanipun: wiakti sukeh pisan anake dados klian jaga ngladenin anak akeh (rakyat).
 Buka slokane, aji keteng mudah, aji dadua mael, suksemanipun: kaucapang ring anake sané neten uning ngajinin pitresnan kalih paweweh anak lianan (timpal).
 Buka sloka, ajum-ajuman puuh, sangkure masih ia, suksemanipun: sakadi anake sané beog ajum, pamuput ipun pacang pocol wiadin sengkala.
 Buka slokane, apa ane pamula, keto ane kapupu, suksemanipun: napi sané kakaryanin, sapunika taelr pikolehipun; yéning melaksana kaon, sinah sengkala sané jagi kapanggih.
 Buka sloka, bani mabak jepun, eda takut kena getahne, suksemanipun: yéning purun ngambil pakaryan sané ageng tur abot, sampunang ajerih pacang manggihin pakeweh utawi kabean ageng.
 Buka slokane, bantang busuk badingang, apa tuara misi, suksemanipun: kiwangané san elintang, yéning mangkin malih medalang wiadin raosang, janten ngakehang kanten kaiwangan ipun.

Pustaka 

Sloka
Sloka
Pepindan punika pateh sakadi sesawangan, kewanten binanipun papindan kruna punika polih "anu suara", yéning sesawangan karahini antuk kruna: buka, kadi, luir, waluya kadi, upami:
 Papindan: Alise medon intaran.
 Sesawangan: Alise buka (kadi, luir) don intaran.

Wangun papindan sumaih ring sesawangan, miwah sesemon, sakéwanten papindan nganggén anusuara. Papindan, tegesipun: gegambaran buka, yéning imbangang pateh sakadi: mirib tekén........, upami: papindan kedis, tegesnyané: wangun gambaré mirib kedis. Mapinda sedih, tegesnyané mirip buka anaké sedih.

Conto 
Sané dados papindan kruna aran sané polih anusuara. Luir ipun:
Boke membotan blayag, tegesipun: rambutné maombak-ombakan.
Betekan batise meling padi, tegesipun: sekadi beling padi.
Cokore mudak sinungsang, tegesipun: sakadi bungan pudake sungsang.
Cecapingane nyaling kidang, tegesipun: mirib caling kidang.
Cecingakane natit, tegesipun: sledat-sledet manis.
 Giginé matun sumangka, tegesipun: mirib batun sumangka.
Jrijine musuh bakung, tegesipun: rurus ngancan mirib pusuh bakung.
Kupinge nyanggar sekar, tegasipun: karnané becik sumpangin sekar.
Kukune memapah biu, tegesipun: kukuné mirip papah biu, sada lengkung.
Lambene barak ngatirah, tegesipun: lambené mirip buah katirah barak.

Pustaka 

Pepindan
Pepindan
Sesawangan (basa Indonésia: perumpamaan), lingganipun "sawang", artinipun: mirib, polih pangiring "-an", dados sesawangan, raris kadwipurwayang dados "sesawangan", tegesipun: punapa-punapi ugi sané katon (kacingak), raris kalawatang (karasayang) ring kahiun, mirib sakadi solah kalih kahanan janma (mapawongan), upami: kedapan bunga nagasarine maelogan tempuh angin, kasawangan sakadi tangan anak istri ayu ngulapin.

Conto 
Sawangan maartos iribang buka; masawang kuning= mirib sada kuning agigis. Sesawangan puniki ketahipun ngangge kruna: buka, kadi, tan pendah kadi, waluya kadi, luir, alah, amunan.

Ring sor puniki wantah conto sesawangan, luire:
 Alisne madon intaran, alisne sané sakadi don intaran
 Bangkiangne acekel gonda layu, suksmanipun: anak luh sané bangkiangne langsing.
 Buka bulané kalemahan, suksmanipun: kembang lemlem.
 Jerijine luir bulun landak, suksmanipun: jerijine ane rurus mangancan.
 Kadi sulur tempuh angin, sulur= entikan bun; sesawangan bangkiang sané lemuh magelohan.
 Kadi tunjung tan pawarih, suksmanipun: layu dudus.
 Kaya taru ragas tinibeng wresti, taru ragas= kayu ligir, tinibeng wresti= tepen ujan; suksmanipun: sakadi anake kendel polih kasadian.
 Kemikane luir madu juruh, suksmanipun: kemikane manis nyujur.
 Luir nyuh gading kembar, suksmanipun: susuné sané nyangkil putih gading.
 Paliatne kadi tatit, suksmanipun: cingakan utawi sledetan anak luh sané galak.
 Baongne mabaong cangak
 Betekan batisne meling padi
 Bok gading alah bok jagung
 Bok jaang alah duk
 Bungutne alah bungut bubu
 Cokore mudak sinungsang
 Galakne buka cicing borosané
 Gigine cenik-cenik buka gigin semale
 Gigine nyeri danta
 Isitne ngembang rijasa
 Isitne isit cicing
 Jerijine kadi pusuh bakung
 Jerijine mulus ngancan
 Kenehne dekdek lidek kadi gedahe pantigang
 Kukune mapah biu
 Latine barak ngatirah
 Leliate kadi kidang
 Mata ngonjol buka matan kidange
 Muane burik kadi tain sampine ujanan
 Muane kadi umah nyawan
 Pamulune gading nyalang, kadi emase masangling
 Praraine mulan purnama

Pupuh Pangkur
Ring Geguritan Megantaka wénten mungguh:

Pupuh puniki tegesipun: rasanya= manutug; enjunge, masawang: bale; ombake titir, masawang: abah-abah muah langse; bulung-bulunge, masawang: kasur; kaangge pacurenggah, kasawangan: togog.

Pustaka

Sesawangan
Sesawangan
Sasimbing puniki kruna (ucapan) papiringan sané pedes suksmanipun, makardi sang kasimbing jengah wiadin sebet, riantuk ngrasa ring dewek katiban sasimbing punika. Sasimbing puniki sering kaucapang ring ajeng sang kasimbingin, nganggé kruna paimbangan sané sada silib artinipun, indik kalih polah jadma, barang kalih buron. Riasapuniné sasimbing puniki nganggé kruna nungkalik, umpami: belog kaucapang ririh, lekig utawi kiul kaucapang anteng. Wenten makudang-kudang sasimbing sané mawangun gancaran miwah tembang umpami: "Kadang tan tinolihin", tegesipun: Anake sané ngutamayang dewek ipune kewanten, nenten nglinguang nyama braya.

Conto 
Ring sor puniki wantah conto-conto sasimbing:
 Be di pongerangan baang ngeleb; tegesipun: Sakadi anake ngambil anak istri bajang, sampun kakeniang, ri kala ipun lenge, anak istri punika malaib.
 Bas tegeh baan negak, dilabuhe baonge elung; tegesipun: Sakadi anake polih pangkat tegeh, raris nyeled pipis utawi korupsi, ipun katara raris kausanayang makarya tur ipun salah maukum.
 Yadin amunapi tegeh pakeber badudané, diulungne masih ka taine; tegesipun: Yadin amunapi ageng anake polih kabagian, yéning sampun ganti surud kasadianipun, taler ipun mawali tiwas sakadi kuna.
 Semunné nyukcuk langit; tegesipun: Kaucapang ring anake sané sombong.
 Sadueg-dued semale makecos, pasti taen ulung''; tegesipune: Asapunapi je ririh anake, pasti ipun taen iwang utawi salah.

Conto sasimbing sané mawangun tembang (Geguritan Sampik Ingtay):
 Aduh beli to kenkenang, uh ban ento ené danda juang beli, sang ja nganggeh nyang adauh, ya I Babah nampi danda, ya I Nyonyah masasimbing saking saru, "Cangkeme tempuh timbungan, sikep galak desek pitik".
 Dadi beler tong nyak ngamah, jeneng jelma betek malu layah duri, amonto ya raris pesu, ka kantor padidian, bané keweh makita pacang mabanyu, yan majujuk meh katara, yan nyongkok awake pelih.
 Yan beli kadi ring ayam, kalu bojog mati tegil, mua wanci tembuyukan, ikute regreg carungcung, pantes tongosang di teba, rebut muring, matané bengul pilaran.

Pustaka

Sesimbing
Sesimbing
Cecangkriman inggih punika cacimpedan sané mabentuk lagu utawi tembang. Biasané ngangge tembang madya utawi pupuh. Umumné ngangge Pupuh Pucung. Minab wénten sametin sané durung polih ngwacen indik cacimpedan, dados driki malih wacen ring artikel tiang indik Cacimpedan. Kenten taler yang durung polih ngwacen indik Pupuh, niki link né artikel indik Geguritan Utawi Tembang Pupuh.

Conto 
Inggih ring sor niki wantah conto-conto utawi imba Cecangkriman:
Bapa Pucung
Indeng-indeng di alas gunung,
Panake koryak-koryak,
Di kayuné ya padingkrik,
Basang pelung,
Tendase majajambulan.

Berag landung
Ngelah panak cenik liu,
Memené slelegang,
Panak né jekjek enjekin,
Menek tuun,
Mememné gelut gisiang.

Jalan buntu
Tan masepak nolor terus,
Nyen makeneh mentas,
Apang elahang agigis,
Musti blenggu,
Majalan ditu magaang.

Ia majujuk,
Katumbak enu majujuk,
Ané numbak ebah,
Laut ngandang ngulintik,
Bes kadurus,
Pangencele mametelang.

Kaki Pucung,
Awak bunter maretungtung,
Basange anginan,
Sing paek ye ninjakin,
Uber kepung,
I kaki incang-incangang.

Pustaka

Cecangkriman
Cecangkriman
Tetingkesan inggih punika kruna basa ngandap kasor, tegesnyané bebaos sané kanggén ri kala ngandapang raga. Tetingkesan lingganipun "tingkes", sané madué arti ringkes, ngalitan sané polih pangiring "-an" dados tetingkesan.

Conto 
 "Durusang malinggih pak, kanggéang nénten wénten genah malinggih!" Kawéntenannyané, genah sané wénten becik, kursi empuk saha resik.
 "Sameton sami, duaning sampun galah, ngiring ka perantenan, kanggéang ulamnyané tasik-tasik manten!" Kawéntenannyané, ajengané madaging reramon makéh pisan.
 "Durus unggahang, kanggéang toyané tabah!" Yakti-yakti nénten wénten gohnyané, duaning genah warung sané ngadol sanganan doh.
 "Mai medaar ka paon kangguang nasi ken uyah!"
 "Kanggoang singgah polos nah, sing maan ngidih apa!"
 "Lugrayang titiang nunas ampura riantuk genah titiangé kaon pisan!"
 "Kanggoang nah umah uwug, tongos negak sing ja ada!"
 "Ampura ratu titiang kamulan panjak kaliantang tambet!"
 "Aksamang ukudan bapane, bapa belog anggon cening rerama!"
 "Dini luh ngayahin I Beli Madé, kanggoang metapa lacur."

Pustaka 

Tetingkesan
Tetingkesan
Sesapan tegesnyane nyapatin, sané matetujon nglungsur karahajengan, mangda nenten keni bencana.

Conto 
Kawéntenan sesapan manut tetujonnyane, minakadi:
 Sesapan ngebah taru: "Ratu Betara Sangkara, titiang nglungsur taru druene, mangda titiang nenten tulah."
 Sesapan suara kedis caak: "Kakasang ngengsut di ambune."
 Sesapan si jabang bayi: "Ratu Paduka Betara Brahma, icenin raren titiange pasikepan mangda ipun setata rahayu."
 Sesapan sabeh bales: "Kaki-kaki bentuyung sampunang kasiabange titiang, tiang cucun kakine."
 Sesapan ngentasin genah tenget: "Jero sané nuenang genahe/margine, tiang nyelang genahe icen tiang karahajengan."
 Sesapan ri kala sungkan, wénten dongkan mamunyi: "Ih, apa not iba yéning ada anak makeneh rahayu, mai, sakewala yéning tusing rahayu bakal cotot matane apang kanti buta."
 Sesapan ri kala mireng suaran paksi tuhu-tuhu: "Buncul agung sepit semprong tuara bakatanga."
 Sesapan mabebaosan, masuara cek-ceke: "Sidi Saraswati."
 Sesapan angin baret, angin nglinus: "Ratu Betara Bayu sampunang nglintangi riki, santukan titiang akeh madué anak alit."
 Sesapan ri kala ngadol ingon-ingon utawi wewalungan: "Ratu Sang Hyang Rare Angon, ingon-ingon I Ratu adol titiang nglungsur karahajengan."
 Sesapan ri kala molihang pantun duene: "Ratu Betara Sri, Titiang ngaturang yadnya, mangda titiang rahayu."

Pustaka 

Sesapan
Sesapan
Peparikan pateh sakadi wewangsalan, kewanten binanipun wewangsalan punika wantah kalih palet (carik), yéning peparikan kawangun antuk petang palet dados apada (satu bait), taler mawirama miwah mapurwakanti. Peparikan puniki pateh sakadi "madah" ring kasusastran Indonésia. Yéning sihang ipun minab sakadi "Pantun", antuk "ri", punika sering masilur dados "ntun", sakadi; sari, dados= santun. Peparikan, kruna lingganipun "parik", artinipun; awi (karang), polih pangiring "an" dados parikan, kadwipurwayang dados: peparikan, artinipun: awi-awian utwai reragragan.

Peparikan puniki taler sakadi sasimbing indik kahanan kalih polah janma, kawangun antuk lengkara petang carik dados apada (satu bait). Lengkarane sané riinan kalih carik dados "sampiran", lengkarane pungkuran sané kalih carik dados arti sejatine, saha mawirama purwakanti, (a-b, a-b).

Conto 
Purwakanti punika wénten tatiga, luiripun: Purwakanti sastra, Purwakanti basa, Purwakanti suara, sakadi:

Purwakanti sastra
Doyan liang ngandong kanji (a)
depang tiang ngaba pitu (b)
yan tiang ngelong janji (a)
apang tiang kena tantu. (b)

Aksara "ji" ring kruna "kanji", makanti ring "ji" ring kuna "janji". Aksara "tu" ring kruna "pitu", makanti ring "tu" ring kruna "tantu".

Purwakanti basa
Meli gabus duang kranjang
lamben bodag sing ngenyakin
yadin bagus mata kranjang
enyen kodag mangenyakin.

Mata "kranjang" makanti ring kruna duang "kranjang". Kodag "ngenyakin" makan ti ring kruna sing "ngenyakin".

Purwakanti suara
Dengdenge kurma lua
jaene ditu plapahin
adeng-adeng magama tua
gaene malu plajahin.

Suara "a" ring kruna "tua", mapurwakanti ring "a" ring kruna "lua". Suara "in" ring kruna "plajahin", mapurwakanti ring "in" ring kruna "plajahin".

Pustaka 

Peparikan
Peparikan
Sipta inggih punika wangsit wiadin ciri-ciri sekala miwah niskala, becik wiadin kaon, sané wénten arti kalih suksmanipun. Sipta puniki kawedarang antuk barang sané wénten ring jagate, buron miwah pripen kalih polah.

Conto 
Ring asapunapiné taler wénten saking bawan jagat alih ring pakahyunan, upami:
 Yening wénten bintang kukus kanten ring langite kangin, punika kocap sipta (pertanda) kaon.
 Yening wénten buron alasan makadi kidang, manjangan ngranjing ka désa, punika kicap sipta kaon.
 Yening paksi culik-culik masuara kala wengi, nenten kasaurin olih i tuhu-tuhu, punika kocap sipta (praciri) kaon.
 Yening wénten anak nganten, raris rauh pajati, makta damar kalih pacanangan (pabuan), punika taler sipta, makadi suksmanipun:
 Damar= galang apadang, saking rahayu nunas galang.
 Pamor= apuh, ampura, nunas ampura
 Base= sedah, serdah, seica, apang sueca
 Buah= pala, pikolih, apang mapikolih
 Temako= seseban, sebseb, teduh, nunas paneduh
 Gambir= jambe rateng, tembe (benjangan) mangda puput.

Pupuh Ginada
Beli Nyoman dewan titiang
matangi titiang mangipi
I Jayaprana lingnia alon
punapi ipian i ratu
Ni Layonsari angucap
titiang ngipi
"umahe anyudang blabar." (sipta kaon)

"Sadaging umahe telas"
ipiang titiang mangeraris
kaon kojarannya reko
eda beli luas kauh
tan urungan beli pejah
laut ngeling
Ni Layonsari sigsigan.

Pustaka 

Sipta
Sipta
Manuel Turizo Zapata (Montería, Kolombia; 12 April 2000), sing ditepungi minangka MTZ, minangka penyanyi Colombia saka jinis kutha.
Cecangkitan puniki lengkara sané nginter artinipun. Katahipun cecangkitan puniki, kaucapang ri kala magegonjakan. Ring asapunapine wénten taler anggéna melog-melog timpal. Ring asapunapinné anggéna melog-melog anak sané tambet wiadin anggéna nyingidang kaiwangan wiadin kacorahan, ring anaké sané déréng resep ring tetuek lengkara cecangkitan.

Conto 
Puniki cecangkitan luiripun:
 Tain cicing dengdeng goreng jaen, tegesipun: 1. yéning dengdenge goréng sinah jaen, 2. yéning tain cicinge sinah nenten dados goréng.
 Padange tusing dadi arit, tegesipun: 1. Padange sinah nenten sida dados arit, 2. yéning padange abas antuk arit janten dados.
 Anake negen tumbak tusing dadi, tegesipun: 1. yéning anake ri kala negen napi-napi raris tumbak, janten nenten dados, 2. Kewanten yéning anak makta tumbak tegena punika dados.
 Rumus hitungane makejang sukeh, nanging jalanné makejang tawang, tegesipun: 1. yéning rumus hitungané wiakti sulit (tan kauningin), kewanten jalanné (rurunge) sami kauningin, yéning jalan hitungané nenten kauningin.
 Kapal melabuh madelod, ngenah badajanne, tegesipun: 1. yéning cingakin kapale saking kalér, sinah sisin kapale balerné sané kanten.
 Ia gelem antudne tusing dadai jalananga, tegesipun: 1. yéning entude sinah nenten dados jalanang, sané kajalanang batis, boya ja entud.
 Tiang suba lepas uli sekolah, tegesipun: 1. Ipun nglepasin sekolah artiné nenten masekolah.
 Kompek matali gandek, tegesipun: 1. yéning kompeke sané matali nika mawasta gandek.
 Beh, kakolongane tusing dadi gelekang, tegesipun: 1. Kakolongané sinah nenten dados gelekang, kewanten yéning ajeng-ajengan janten dados gelekang.
 Awak suba bajang enu masih manyonyo, tegesipun: 1. Makasami anake madué nyonyo, boya ja nyeseo nyonyo sakadi anak rare.

Pustaka

Cecangkitan
Cecangkitan
Raos ngémpélin inggih punika silih tunggil soroh paribasa indik kruna sané dempét, tegesipun: kruna sané asiki maarti kakalih, sané asiki maarti sujati, sané asiki artinipun ngintar. Raos ngempelin puniki pateh sekadi cecangkitan, binanipun wantah akidik, kewanten suksmanipun pateh, wantah manggé ri kala magegonjakan kemanten.

Conto 
Puniki wénten makudang-kudang conto raos ngempelin:
 Benang kamené, jaka di pangkunge, tegesipun: Kamen antuk benang, jaka mentik dipangkungé, benang kamenen, ajaka dipangkunge.
 Lamun payu motonan, beli nyelengin, tegesipun: Nyelengin= lakar maan celeng, Nyelengin= ningalin sambilang nyeleng.
 Yang nguangun arja, tiang ngaluhin, tegesipun: Dadi galuh, Ngaluhin + juru aluh (nongos).
 Damar bedauh, mati kanginan, tegesipun: Kanginan= genah ipun medangin, 2. kanginan= tempuh angin.
 Mamula kacang badaja, mentikné nglodlodang, tegesipun: Nglodlodang= entikipun madlodlod, Nglodlodang= sayan ngelodang.
 Ring dija palungané mangkin?, tegesipun: Palungane= jaga lunga, Palungane= pangamahan bawi.
 Napi kalih ditu?, tegesipun: Kalih= dadua, Kalih= ka alih.
 Ia madagang kamulanné suba telah, tegesipun: Kamulané telah= sanggah kamulané kedas, Kamulané telah= pokok dagangené sampun telas (rugi).
 Ida dimatuké simpang di pura, tegesipun: Dimantuke= dawegné mantuk (budal), Dimantuke= diman tuke.
 Madaarsanan malu dini, tegesipun: Daar sanan= pesan madaar dini, Daar sanan= naar sanan.
 Kelabang darang nasi, tegesipun: Kelabang= klangsah (slépan sané maulat), Kelabang= bakal abang
 Yan ambulné bé né apané anggon lawar, tegesipun: Apané=  abekan paso, Apané= antiké akidiké nyalah-nyalah anggon lawar.

Pustaka

Raos ngempelin
Raos ngempelin
Sesemon punika taler sakadi sesimbing, sakewanten luwih alus lengut tur nudut kayun. Sesemon puniki wénten sané mawangun tembang, utawi gancaran, sakadi ring sor puniki:
Taruna: "Béh apa kadén melah bunga nagasariné ento, yan tiang maan ngubuhin bungané ento, apa kaden liang atine".Taruni: "Apa perluné ngubuhin kayu buka kéné, ané tan paguna, tulén bena lakar tuyuh nyampatang luu sai-sai".

Conto 
Wenten sesemon anggén sekar macapat (Sekar alit) luir ipun:

Pupuh Ginada
Tiang Mriki Ngrereh "Bunga"kocap wénten "cempaka putih"iriki genahnya rekokocap luih warnanipunnawang tranggana ngadikainggih wiakti"nanging déréng masamaya alap".

Saséndoné Kadi ring Sipta"dumadak ya ulung janidelima wantané entoakatih tengahin dalutitiang masesangi nyanggabaan kacingtitiang suka matoh diri".

Radén Galuh Weruh Siptakenyung raris nyaurin"lamun paingenan rekomadia latriné ya ulungdi pekené ya tibéninnyasoring bingin

manakti apang pasaja".

Pustaka

Sasemon
Sasemon
Banua (aksara Bali: ᬩᬦᬸᬯ) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa dinas 
Manut kedinasan, désa Banua madué satunggil désa dinas, inggih punika désa dinas Banua miwah satunggil banjar dinas, Banua.

Désa adat 
Manut adat, désa Banua madué satunggil désa adat, inggih punika désa adat Banua miwah satunggil banjar adat, banjar Awan Banua.

Démografi 
Krama désa Banua ring warsa 2016 madué 317 lanang miwah 309 istri mawit sex ratio 102.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Abang Batu Dinding utawi Batudinding (aksara Bali: ᬩᬢᬸᬤᬶᬦ᭄ᬤᬶᬂ) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Batudinding madué pitu dusun utawi banjar dinas, inggih punika:

 Dusun Abang Batudinding
 Dusun Beluhu
 Dusun Bubung
 Dusun Dukuh
 Dusun Klakat
 Dusun Perselatan
 Dusun Suter

Désa Adat 
Mawit adat ring Désa Batudinding punika kagenahin olih Désa Pakraman Abang Batudinding, sané kakepah manados nem banjar adat, inggih punika:
Désa Pakraman Abang Batudinding

 Banjar Bubung
 Banjar Suter
 Banjar Kelatkat
 Banjar Peselatan
 Banjar Abang Batudinding
 Banjar Beluhu

Démografi 
Krama désa Batudinding ring warsa 2016 madué 1.165 lanang miwah 1.183 istri mawit sex ratio 98.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Batur Selatan (aksara Bali: ᬩᬢᬸᬃᬲᭂᬮᬢᬦ᭄) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Batur Selatan madué solas dusun utawi banjar dinas, inggih punika:

 Dusun Batur Selatan
 Dusun Batur Selatan Asri
 Dusun Bugbugan
 Dusun Kerta Buana
 Dusun Kerta Budi
 Dusun Masem Budi Karya
 Dusun Masem Dwi Tirta
 Dusun Taksu    
 Dusun Tandang Buana Sari
 Dusun Yéh Mampeh
 Dusun Yéh Mampeh Tegal Sari

Désa Adat 
Mawit adat ring Désa Batur Selatan punika rumasuk ring wawidangan Désa Pakraman Batur.

Démografi 
Krama désa Batur Selatan ring warsa 2016 madué 2.647 lanang miwah 2.538 istri mawit sex ratio 104.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Batur Tengah (aksara Bali: ᬩᬢᬸᬃ​ᬢᭂᬗᬄ) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Batur Tengah madué kutus dusun utawi banjar dinas, inggih punika:

 Dusun Batur Kota
 Dusun Batur Tengah
 Dusun Bubungkelambu
 Dusun Bugbugan
 Dusun Petung
 Dusun Tandang Tri Buana
 Dusun Telemba
 Dusun Tirta Usada Toyabungkah

Désa Adat 
Mawit adat ring Désa Batur Tengah punika kagenahin olih Désa Pakraman Batur, sané kakepah manados kutus banjar adat, inggih punika:
Désa Pakraman Batur

 Banjar Petung
 Banjar Bubung kelambu
 Banjar Telemba
 Banjar Bugbugan
 Banjar Batur Kota
 Banjar Toya Bungkah
 Banjar Tandang Tri Buana
 Banjar Batur Tengah

Démografi 
Krama désa Batur Tengah ring warsa 2016 madué 1.404 lanang miwah 1.342 istri mawit sex ratio 104.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Bayung Gedé (aksara Bali: ᬩᬬᬸᬂ​ᬕᭂᬤᬾ) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Bayung Gedé madué kalih dusun utawi banjar dinas, inggih punika:

 Dusun Bayunggedé
 Dusun Peludu

Désa Adat 
Mawit adat ring Désa Bayunggedé kagenahin olih Désa Pakraman Bayunggedé, antuk kepahan banjar adat ipun pateh sekadi kepahan ring désa dinas nyané.
Désa Pakraman Bayunggedé

 Banjar Bayunggedé
 Banjar Peludu

Démografi 
Krama désa Bayung Gedé ring warsa 2016 madué 1.003 lanang miwah 934 istri mawit sex ratio 107.

Pustaka

Cingak malih 
 Ari-ari Magantung

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli
Belancan (aksara Bali: ᬩᭂᬮᬜ᭄ᬘᬦ᭄) inggih punika Désa sané magenah ring Kecamatan Kintamani, Kabupatén Bangli, Propinsi Bali.

Pamréntahan

Désa Dinas 
Wawidangan Désa Belancan madué tiga dusun utawi banjar dinas, inggih punika:

 Dusun Belancan
 Dusun Belancan Kauh
 Dusun Bukih

Désa Adat 
Mawit adat ring Désa Belancan kakepah antuk kalih désa pakraman, inggih punika:
Désa Pakraman Belancan
 Banjar Belancan
Désa Pakraman Bukih
 Banjar Bukih

Démografi 
Krama désa Belancan ring warsa 2016 madué 949 lanang miwah 946 istri mawit sex ratio 100.

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Désa ring Bali
Désa ring Kabupatén Bangli